8. melléklet

**T Á J É K O Z T A T Á S**

**a hivatásos állomány tagja szolgálatteljesítésének technikai ellenőrzéséről**

A rendvédelmi feladatokat ellátó szervek hivatásos állományának szolgálati jogviszonyáról szóló 2015. évi XLII. törvény (a továbbiakban: Hszt.) 104. §. (1) bekezdés alapján a Baranya Megyei Büntetés-végrehajtási Intézet a hivatásos állomány tagjának szolgálatteljesítését képrögzítő eszköz igénybevételével is ellenőrizheti (technikai ellenőrzés).

A Hszt. 104. §. (3) bekezdés alapján a technikai ellenőrzés kizárólag a szolgálatteljesítés ideje alatt, a szolgálatteljesítésre vonatkozó szabályok betartásának ellenőrzése céljából végezhető.

A Hszt. 104. §. (5) bekezdés alapján a technikai ellenőrzés során rögzített adat csak a rögzítés helyszínén elkövetett bűncselekmény vagy szabálysértés miatt indult eljárás, egyéb jogsértés miatt indult közigazgatási eljárás, a kényszerítő eszköz alkalmazása, a fegyelmi eljárás vagy a kártérítési eljárás lefolytatása céljából, valamint a hivatásos állomány tagja jogainak gyakorlása érdekében használható fel, és azt a Baranya Megyei Büntetés-végrehajtási Intézet kizárólag az ezen eljárás lefolytatására jogosult bíróságnak vagy hatóságnak adhatja át.

A Hszt. 104. §. (6) bekezdés alapján a technikai ellenőrzés során rögzített adatok legfeljebb a rögzítést követő harminc napig kezelhetőek, ezt követően – ha nem indul azok felhasználásával eljárás – azokat törölni kell.

Alulírott \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (név) \_\_\_\_\_\_\_\_\_ (rendfokozat) nyilatkozom, hogy az intézetben működő technikai ellenőrzésről a tájékoztatást megkaptam.

Dátum: \_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

aláírás